Public procurement notice: Contract Notice
Published: 2017-12-16
Buyer: Region Syddanmark
Country: DK
Contract type: Services
Procedure: Competitive procedure with negotiation
CPV classification: 33124110 | 48100000 | 72000000 | 72100000 | 72200000
Submission deadline: 2018-01-23
Award criteria: The most economic tender

Technical requirements: RIS-system (Røntgen Informations System) og PACS-system (Picture archiving and communication system) (samlet kaldet RIPA-Syd).
Region Syddanmark ønsker at indgå aftale om anskaffelse, implementering samt service og support af en ny IT-løsning til de billeddiagnostiske områder: radiologi, nuklearmedicin og mammografiscreening. Løsningen skal anvendes på alle afdelinger tilhørende de nævnte billeddiagnostiske områder i Region Syddanmark. Der anvendes i dag forskellige RIS og PACS systemer, og der ønskes med dette udbud en konsolidering af områderne.
Løsningen skal patientsikkert og brugervenligt understøtte en effektiv klinisk arbejdsgang samt understøtte det sammenhængende patientforløb på tværs af sygehuse, afdelinger og specialer i Region Syddanmark.
Der henvises til øvrig beskrivelse af anskaffelsen og af udbudsprocessen i udbudsbekendtgørelsens punkt II.2.4.
Udbuddet gennemføres som udbud med forhandling, jf. udbudslovens §§ 61-66, hvilket betyder, at enhver økonomisk aktør kan ansøge om at deltage i udbuddet, men kun ansøgere, som ordregiver opfordrer hertil kan afgive tilbud.
Der gøres opmærksom på, at der kan foretages ændringer af udbudsmaterialet efter offentliggørelse af dette, herunder ændringer af leverancebeskrivelsen og udbudsbetingelserne. Interesserede opfordres derfor til løbende at holde sig orienteret om udbuddet på Region Syddanmarks hjemmeside.
Region Syddanmark ønsker at indgå et langvarigt strategisk samarbejde med en kommende leverandør, som gensidigt forpligter parterne til at drive og udvikle IT-løsningen. Parterne vil således sammen have ansvar for at opnå en række forretningsmæssige mål.
Der ønskes en velafprøvet og solid IT-løsning, som allerede er i drift på andre hospitaler i det danske sundhedsvæsen eller lignende. Der er således ikke tale om et udviklingsprojekt, men derimod anskaffelse af en velafprøvet løsning, som kan ibrugtages på relativt kort tid.
IT-løsningen skal være et robust værktøj i klinikernes daglige arbejde, herunder skal det kunne levere gode svartider til brugerne. IT-løsningen skal også understøtte den udvikling og de forbedringstiltag, som Region Syddanmark står overfor i fremtiden.
IT-løsningen skal som minimum omfatte kerneelementerne i den billeddiagnostiske arbejdsgang herunder delprocesserne visitation, booking, ankomst, udførelse, beskrivelse og konference. IT-løsningen skal dække det fulde kliniske funktionsfelt, herunder subspecialer.
Region Syddanmark ønsker således at kunne udnytte den velafprøvede funktionalitet, som leverandørerne på markedet kan tilbyde og indføre løsningen i en sammenhængende og ensartet kvalitet på tværs af regionen. IT-løsningen skal desuden fra ibrugtagning være fuldt integreret med en række systemer i Region Syddanmark, herunder EPJ-systemet, som håndterer afregning til Landspatientregisteret.
IT-løsningen skal ibrugtages på 4 sygehusenheder i Region Syddanmark fordelt på 12 radiologiske afdelinger, 3 nuklearmedicinske afdelinger samt den regionale mammografiscreening. Region Syddanmark har ca. 500 billeddannende modaliteter, og laver ca. 1.5 mio. undersøgelser om året.
Kontrakten vurderes over en 10 årig periode, indeholdende både levering, implementering, vedligeholdelse, support og evt. videreudvikling, til at have en samlet værdi på mellem 180 og 220 mio. kr.
Den anslåede værdi i punkt II.2.6) er således alene et estimat baseret på en kontraktvarighed på 10 år.
Ordregiver har til hensigt at opfordre 3 ansøgere til at afgive tilbud: Udvælgelsen af ansøgerne vil ske blandt de virksomheder, der har den fornødne kapacitet til at løfte den udbudte opgave. Såfremt flere end 3 ansøgere opfylder ordregivers krav til egnethed, udvælger ordregiver de 3 ansøgere, som vurderes at være bedst egnede til at løse opgaver af den pågældende art. Udvælgelsen vil ske på baggrund af en vurdering af de mest relevante referencer indenfor de seneste fem år, set i forhold til den udbudte opgave, jf. pkt. II.1.4) og II.2.4).